Боян Бойчев
Подарък

chitanka.info

Откраднах частица от пролетта

И успях да я скрия в очите си,

Да я запазя много лета,

За да ти казва, че те обичам.

Открий частица от пролетта,

Когато ме гледаш в очите,

Искам със тебе да полетя

В пролетта, на тебе приличаща.

Подарявам ти частица от пролетта,

Която нарекох с твоето име,

През лятото, зимата, есента

Пролетни цветя за тебе ще има.

1.03.2001 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.